Josephine Addoh

Josephine Hilda Addoh be a Ghanaian politician den a member of de New Patriotic Party. Na she be de Member of Parliament give de Kwadaso Constituency insyd de fourth parliament of de fourth Republic of Ghana.

 Early life den education 
Na dem born Addoh for 27 September 1957. She dey hold a Bachelor of Arts degree. She be self-employed real estate businesswoman.

 Political career 
Dem know am for ein speaking prowess den analysis, she be a member of de New Patriotic Party. She cam turn a member of parliament from January 2005 after she emerge winner insyd de General Election insyd December 2004. Na dem elect am as de member of parliament for Kwadaso constituency insyd de fourth parliament of de fourth Republic of Ghana wey she sanso cam turn a member of de Pan-African Parliament wer she once lead a delegation to Zimbabwe during de Mugabe-Tsvangirai elections.

 Elections 
Na dem elect Addoh as de member of parliament for de Kwadaso constituency of de Ashanti Region of Ghana for de first time insyd de 2004 Ghanaian general elections. Na she win for de ticket of de New Patriotic Party. Na ein constituency be part of de 36 parliamentary seats out of 39 seats wey de New Patriotic Party win insyd dat election for de Ashanti Region. De New Patriotic Party win a majority total of 128 parliamentary seats out of 230 seats. Na dem elect am plus 43,929 votes out of 52,830 total valid votes cast. Na dis be equivalent to 83.2% of total valid votes cast.

Na dem elect am over Joseph Yammin of de National Democratic Congress, Essien Daniel of de Convention People's Party and Owusu Ansah Cosmos of de Every Ghanaian Living Everywhere party. Na dese obtain 7,173, 1,436 den 292 votes respectively of total valid votes cast. Na dese be equivalent to 13.6%, 2.7% den 0.6% respectively of total valid votes cast.

 Ein life matter 
Addoh be a Christian.

 References 

Category:Living people
Category:Ghanaians
Category:Human
Category:Ghanaian MPs 2005–2009
Category:New Patriotic Party politicians
Category:21st-century Ghanaian women politicians
Category:1957 births
Category:Ghanaian Christians
Category:21st-century Ghanaian businesspeople
Category:21st-century Ghanaian businesswomen
Category:Politicians wey komot Ashanti Region

Category:Ghanaian politicians